**Voi știți ceva**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voi știți ceva și mie nu-mi spuneți,

Voi știți desigur ceva,

Altfel cum ați trăi,

Cum ați fi trăit atâtea decenii,

Părinții mei,

Și voi, bătrâni ai lumii?

Scuzați-mă că vă opresc pe stradă,

Domnule octogenar,

Nu mi-ați putea destăinui

Și mie taina grozavă?

Îngenunchez în tulbure lavă

La picioarele voastre, bătrâni:

Spuneți-mi taina...

Stele reci cu labe fără soț vă mângâie

Și voi nu muriți.